Юрак соҳасидаги оғриқ кўкрак қафасининг чап томонида ёки тўш орқасида бўлади. Оғриқ бирдан ёки аста-секин бошланади. Оғриқ бир лазада ўтиб кетиши ёки анчагина давом этиши мумкин. Кўпроқ юрак ҳамда б. аъзолар касалланганда учрайди. Тўш орқасида сиқиб бошланадиган О. жисмоний зўриққанда ёки тинч ҳолатда ҳам кузатилади, бу стенокардияга хос бўлиб, тиббий ёрдам кўрсатишни талаб этади. Кўкрак қафасининг чап томонидаги О. ревмтизмда, шунингдек, юрак атрофидаги аъзолар зарарланганда, камқонликда ва бошқа(лар) касалликларда пайдо бўлади. Юрак соҳасидаги О., кўпинча, неврозларда юрак нерв аппаратининг функционал бузилишлари, ички секреция безлари фаолиятининг ўзгариши, турли интоксикациларда (масалан, чекиш ёки ичкиликка ружу қилган кишиларда) кузатилади.